**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL NEKILNOJAMOJO TURTO PERDAVIMO PAGAL**

**PANAUDOS SUTARTĮ ASOCIACIJAI „TRAKSĖDŽIŲ VILTIS“**

2019 m. gruodžio d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 7 punktu, 4 dalimi bei atsižvelgdama į asociacijos „Traksėdžių viltis“ 2019-12-10 raštą Nr. SD6/14 „Dėl patalpų bendruomenės namams“, Šilutės rajono savivaldybės taryba n u s p r e n d ž i a:

1. Perduoti asociacijai „Traksėdžių viltis“, juridinio asmens kodas 302766043, dešimties metų laikotarpiui pagal panaudos sutartį neatlygintinai valdyti ir naudotis įstatuose numatytai veiklai vykdyti Savivaldybei nuosavybės teise priklausančią Šilutės r. sav., Šilutės sen., Traksėdžių k., Šilojų g. 15, esančio mokyklos pastato 95,47 kv. m ploto dalį (unikalus numeris 8896-2007-0010, bendras plotas 540,61 kv. m, perduodamų patalpų pažymėjimai plane1-4, 1-5, patalpų plotas 82,02 kv. m, su bendro naudojimo patalpomis, pažymėtomis 1-6, 1-7, 1-8, 1-9, kurių perduodamas plotas 13,45 kv. m).

2. Įgalioti Savivaldybės administracijos direktorių, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją pasirašyti Savivaldybės vardu turto panaudos sutartį bei perdavimo ir priėmimo aktą.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

|  |  |  |  |  |
| --- | --- | --- | --- | --- |
| Virgilijus Pozingis2019-12- |     |  |  |  |
| Arvydas Bielskis2019-12-10 | Stanislova Dilertienė2019-12-10 | Zita Tautvydienė2019-12-10 | Vita Stulgienė2019-12-10 |  |
| Rengė Daiva Thumat, (8 441) 79 210, el. p. daiva.thumat@silute.lt2019-12-10 |

 **ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL NEKILNOJAMOJO TURTO PERDAVIMO PAGAL**

**PANAUDOS SUTARTĮ ASOCIACIJAI „TRAKSĖDŽIŲ VILTIS“**

2019 m. gruodžio 10 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Perduoti asociacijai „Traksėdžių viltis“, juridinio asmens kodas 302766043, pagal panaudos sutartį dešimties metų laikotarpiui įstatuose numatytai veiklai vykdyti Savivaldybei nuosavybės teise priklausančią Šilutės r. sav., Šilutės sen., Traksėdžių k., Šilojų g. 15, esančio mokyklos pastato 95,47 kv. m ploto dalį (unikalus numeris 8896-2007-0010, bendras plotas 540,61 kv. m, perduodamų patalpų pažymėjimai plane1-4, 1-5, patalpų plotas 82,02 kv. m, su bendro naudojimo patalpomis, pažymėtomis 1-6, 1-7, 1-8, 1-9, kurių perduodamas plotas 13,45 kv. m).* |
| ***2. Kaip šiuo metu yra sureguliuoti projekte aptarti klausimai.*** |
| *Savivaldybės taryba vadovaudamasi* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354) *16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu.* *Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=468562) *14 straipsnio 1 dalies 3 punktu, savivaldybių turtas gali būti perduodamas panaudos pagrindais laikinai neatlygintinai valdyti ir naudotis savivaldybės tarybos nustatyta tvarka asociacijoms (tik šio straipsnio 2 dalyje nustatytiems veiklos tikslams).**Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=468562) *14 straipsnio 2 dalies 7 punktu, savivaldybės turtas panaudos pagrindais laikinai neatlygintinai valdyti ir naudotis gali būti perduodamas asociacijoms, kurių pagrindinis veiklos tikslas yra tenkinti gyvenamosios vietovės bendruomenės viešuosius poreikius.**Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=468562) *14 straipsnio 4 dalimi, sprendimą dėl savivaldybės turto perdavimo pagal panaudos sutartį priima savivaldybės taryba.**Asociacija „Traksėdžių viltis“ įsikūrė 2012 metais ir nuo to laiko vykdo įvairią bendruomeninę veiklą, organizuoja renginius, šventes, muges, rašo projektus. Asociacijos „Traksėdžių viltis“ tikslai, numatyti įstatuose: suburti Traksėdžių, Lapalių, Rūdynų ir aplinkiniuose kaimuose bei „Pamario“, „Vasaros“, „Klevo“, „Ąžuolo“ ir „Pienininko“ sodininkų bendrijose gyvenančius, dirbančius ar kitaip su Bendruomenės veikla susijusius asmenis Bendruomenės problemoms spręsti; skatinti Bendruomenės narių iniciatyvą verslo, gamtos apsaugos, švietimo, kultūros, socialinės paramos srityse; atstovauti ir ginti valdžios institucijose Bendruomenės interesus; bendradarbiauti su Šilutės rajono savivaldybe, valstybės institucijomis bei įstaigomis, sprendžiant Bendruomenei aktualius ekonominius ir socialinius klausimus ir kt.* *Asociacija „Traksėdžių viltis“ pateikė Šilutės rajono savivaldybei 2019-12-10 raštą Nr. SD6/14, kuriuo prašo suteikti vietos bendruomenės poreikiams mokyklos pastate esančias šiuo metu laisvas patalpas įstatuose numatytai veiklai vykdyti. Patalpos reikalingos organizuoti vietos bendruomenės renginius, susitikimus, užimtumo vakarus, susirinkimus.* |
| ***3. Kokių pozityvių rezultatų laukiama.*** |
| *Asociacijai „Traksėdžių viltis“ bus perduotas nekilnojamasis turtas reikalingas įstatuose numatytai veiklai vykdyti.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių aktų nereikės pakeisti ar panaikinti; Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Vadovaujantis Lietuvos Respublikos Vyriausybės 2003 m. vasario 26 d. nutarimu Nr. 276 „Dėl numatomo teisinio reguliavimo poveikio vertinimo metodikos patvirtinimo“ yra atliktas numatomo teisinio reguliavimo poveikio vertinimas, įvertintas poveikis konkurencijai ir atitiktis valstybės pagalbos reikalavimams.*[*Numatomo teisinio reguliavimo poveikio vertinimo pažyma.*](TUR06pazyma.docx) |
| ***8. Projekto autorius ar autorių grupė.*** |
|  *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Asociacijai „Traksėdžių viltis“, Šilutės r. sav., Šilutės sen., Traksėdžių k., Šilojų g. 15.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga* [*pridedama*](file:///%5C%5C192.168.0.28%5Cprojektai%24%5CTarybos_projektai_2011-2019%5C2019%20metai%5C2019-12-19%5CRegistruoti%5CTUR06priedas.pdf)*.* |

*Ūkio skyriaus Turto poskyrio vyriausioji specialistė Daiva Thumat*